162 Haupt. 



25. Der tyuel selb muz immer brinnen. 



Niman mag an im gelingen, 



Di livt zevht er wan mit im 



Da si mit iämer mvezzen sin. 



Des solt dv dich vber heben. 

 30. Dv solt nach Jesu Christo leben 



Der mensch ist in der gotheit. 



Den gebar ein reine meit 



Vil wart geborn vns ze trost 



Daz er vns von dem tyuel löst 

 35. Der vns alle hat gevangen 



Vn het di werlt in sinen banden 



Von unsern vater Adam. 



Wan er was der erste man 



Von dem erbt ovf vns der val 

 40. Daz di werlt muest ze tal 



Valien in des tyuels bant. 



Daz hat Jhesus Christus gewant 



Mit vil maniger herter not 



Vn leit gedultichlich den tot 

 45. Da mit er vber cham 



Den tyeuel vn dem nam 



Die er ze vnreht het gevangen, 



Vn fürt di mit im dannen 



Mit vrovde in daz himilrich. 

 50. Daz sach manich mensch vn ich. 



Da sitzet er mit gewalt. 



Sin craft ist manichvalt 



Ellev dinck sint im erchant 



Himel vü erd in siner hant 

 55. Stät vn das abgründe, 



Vn di hellehvnde 



Di mugen gein im niht: 



Di sint der heiden zwersiht. 



Swer an di abgot geloubet 

 60. Der himilischen gnaden er wirt beroubet 



Swer awer geloubet ane Christ 



Des sei vn leip immer behalten ist. 



